L-GĦANJA TAL-MEJTIN TAL-GWERRA Fil-passi mgħaġġla bejn is-slaleb tagħna, Hemm, fuqna, fejn ix-xemx tidħak ferħana, leqaf, żagħżuħ, u aħseb daqsxejn fina, Tgħaġġilx tħallina, Int tgħix fil-hena, qalbek hi żagħżugħa; Ma tafx id-djieq t'hawnhekk, ma tafx il-kruha . tal-Mewt illi ħaditna għall-għarrieda, Il-Mewt qerrieda. Int tgħix fil-bena, imma l-hena tiegħek, Ma rbaħthiex int, le ma rbaħthiex bi driegħek, Int tgħix fil-bena li ħallejna aħna Sabiex irbaħna. Mbux bħalek xtaqna l-ġmiel u xtaqna s-saħħa' Mbux bħalek xtaqna x-xemx u d-dija tagħha' Mhux bħalek xtaqna naqsmu l-ferħ mal-ħlejjaq Bla dell ta' dwejjaq Mbux bħalek xtaqna max-xbejbiet ninħabbu, Bħalek niżżewġu biex l-ulied irrabbu, U nitbennew bl-ulied meta nixjieħu Sa ma nistrieħu/ Kien f'wiċċna jiddi l-ferħ, u f'qalbna t-tama, 'Ma wqajna w'ġabuna hawn, taħt din l-irħama, Kesaħ ġo fina dlonk demm iż-żgħożija, U ntfiet id-dija, Issa waħidna bawnhekk fid-dlamm u s-sikta Nibku l-jiem sbieħ li tlifna b'qalb imnikkta, Nitolbu tiġi ħdejna qalb ferħana Tħabbat ma' tagħna. Fil-passi mgħaġġla bejn is-slaleb tagħna, Hemm, fuqna, fejn ix-xemx tidħak ferħana, leqaf, żagħżugħ, u aħseb daqsxejn fina, Tgħaġġilx tħallina,